இதுவரை பல ஆயிரம் பதிவிறக்கங்களைக் கடந்து மிகவும் சிறப்பாக இயங்கிக்கொண்டிருக்கிறது அவாஸ் செயலி. இந்தியாவில் முதன்முதலில் இதனை அறிமுகப்படுத்திய போது இந்தியாவை விட அமெரிக்கா, டென்மார்க் போன்ற இடங்களில் பெரும் வரவேற்பை பெற்றது. ஏனெனில் அங்கு இருக்கும் கல்வி முறை மிகவும் துல்லியமாக வரையறுக்கப்பட்டுள்ளதால் அவர்களால் இந்தச் செயலியை எளிதாக உள்வாங்கிக்கொள்ள முடிந்தது. நம் தமிழ் நாடு அரசு 200 கருவிகளை இந்தச் செயலியுடன் வாங்கியுள்ளது. மிக விரைவில் இதனை அனைத்து மாவட்டங்களுக்கும் சென்றடைய நடவடிக்கை எடுக்கப்படும் என்று அறிவித்துள்ளது.